ग्रुप-जी में इंगलैंड को बेल्जियम, पनामा और ट्यूनीशिया के साथ दो-दो हाथ करने हैं। पिछले दो बड़े टूर्नामेंट में इंगलैंड के प्रदर्शन के आधार पर कहा जा सकता है कि निडर खेल का प्रदर्शन करने और उबाऊ खेल से दूर रहने पर यह टीम हमें आनंदित कर सकती है। चार साल पहले हुए विश्व कप के सेमीफाइनल में मेजबान ब्राजील को करारी शिकस्त खानी पड़ी थी। नेमार और थिएगो सिल्वा की गैर-मौजूदगी में ब्राजील को जर्मनी ने 1-7 से मात दी थी। उसके बाद जर्मनी विश्व कप खिताब जीतने में भी सफल रहा। इस बार भी जर्मनी खिताब के प्रबल दावेदारों में शामिल है। वैसे इस बार ब्राजील की टीम का संयोजन बेहतर नजर आ रहा है। हालांकि नेमार पर बोझ काफी अधिक है लेकिन गैब्रिएल जीसस और रॉबर्टो फर्मिनो के रूप में दो बेहतरीन सहयोगी भी उन्हें मिले हुए हैं। सेंट्रल मिडफील्ड में इस टीम के पास गुïणवान खिलाडिय़ों की पूरी फौज है। कोच टिटे के लिए कैसेमिरो, रेनाटो ऑगस्तो, फर्नांडिन्हो, पॉलिन्हो और फ्रेड में से चयन करना आसान नहीं होगा। इसके अलावा विलियन और डगलस कोस्टा की तेजी भी ब्राजील को रफ्तार देगी। रफ्तार और गेंद पर नियंत्रण की अपनी खासियत के चलते विलियन को थाम पाना विरोधी टीमों के लिए आसान नहीं होगा। ब्राजील की टीम के बारे में इतना तो तय है कि वह फुटबॉल के दीवानों का पूरा मनोरंजन करेगी। सवाल उठता है कि क्या बाकी टीमें भी ऐसा कर पाएंगी?